שינוי בהנחיות מס הכנסה - זקיפת שווי שימוש בהסעות הטכניון

קווי קריות וטירת הכרמל

עובד/ת יקר/ה

1. בשנת 2004 פורסמה הוראת ביצוע של מס הכנסה (20/2004 מיום 9/9/2004 המצ"ב) המחייבת מעסיקים המעמידים לרשות עובדיהם הסעה מאורגנת לעבודה, לזקוף בשכר העובדים את עלות ההסעה.
2. מס הכנסה מחייב את הטכניון לזקוף שווי ההטבה למס בגין השימוש בהסעות, החל מינואר 2015.
3. המשמעות של זקיפת שווי הטבה היא הוספת סכום ההטבה, שאינו משולם בפועל לעובד בכסף, לבסיס השכר החייב בתשלום מיסים. על מנת להמחיש את העניין, ניתן לראות דוגמה לכך ביחס לפטור משכר לימוד – לעובדים הנהנים מפטור משכר לימוד לבני משפחתם, שווי ההטבה נזקף בשכרם.
4. על פי הנחיות מס הכנסה, סכום הזקיפה לעובד מחושב לפי עלות ההסעה למעסיק חלקי מספר העובדים הנוסעים בהסעה. בהסעות של אזור הקריות וטירת הכרמל העלות המשוערת נטו לעובד היא כ-69 ₪ לחודש. \* פירוט החישוב בתחתית העמוד.
5. הזקיפה מבוצעת ללא קשר למספר ימי השימוש בהסעה במהלך החודש.
6. עובד המעוניין להפסיק את השימוש בהסעה יודיע על כך לאגף משאבי אנוש בכתב לכתובת דואר אלקטרוני InbarDe@technion.ac.il עד 3 ימי עבודה לפני סוף החודש, והחל מהחודש העוקב תופסק הזקיפה.
7. הוראת מס הכנסה היא לבצע את זקיפות השווי רטרואקטיבית מתחילת שנת 2015. כדי להקל על העובדים, אנו בודקים אפשרויות לפתרון בעיה זו יחד עם נציגי הארגונים, ההסתדרות והנהלת הטכניון, והכל בכפוף להוראות הדין.

\*העלות למעסיק פר עובד היא 420 ₪. לאחר מאמצים מרובים הנהלת הטכניון הגיעה להסדר עם שלטונות המס לפיו בשנים 2015 ו-2016, עובדים הגרים בקריות ובטירת הכרמל יקבלו פטור חלקי וזקיפת המס תתבצע על 50% מסכום העלות לעובד. לכן זקיפת שווי המס תהיה בסך 210 ₪ לחודש בלבד בשנים אלו. אולם, יש לדעת, כי המשך הפטור החלקי אינו מובטח, והנהלת הטכניון עושה כל מאמץ להמשיך הסדר זה עם שלטונות המס גם לאחר שנת 2016.

על זקיפת מס בסך 210 ₪ לחודש (ברוטו), העלות נטו היא המכפלה של סכום זה באחוז המס השולי כמופיע בתלוש השכר וכן בתוספת 12% ניכוי ביטוח לאומי וביטוח בריאות. לדוגמא, אם אחוז המס השולי הוא 21%, כדי לחשב את העלות נטו יש להכפיל את סכום הזקיפה ב-33% (12%+21%), כלומר העלות נטו במקרה זה היא כ- 69 ₪ לחודש.

לתשומת ליבך, שימוש בתחבורה ציבורית רגילה במקום בהסעות הטכניון מזכה אותך בסך 294 ₪ ברוטו (תשלום חופשי חודשי). מסכום זה מנוכים 33% מיסים שהם 97 ₪ ועוד 5% הפקדה לקופת גמל שהם כ-15 ₪ (בנוסף להפקדת סכום זהה בקופה על ידי הטכניון) כלומר עלות נטו של כ-112 ₪.

לשאלות בנושא ניתן לפנות לסגן סמנכ"ל משאבי אנוש לדוא"ל zeevg@technion.ac.il או לטלפון 4549 או לתאם פגישה אישית.

בברכה,

אריאל חזן

סמנכ"ל משאבי אנוש